section_heading: 1925. – 1945.
paragraph_text: Mladi Mravinčani bi u nogometnoj igri uništavali teško stečenu odjeću i obuću, što je za ondašnje uvjete života bio gubitak. Pored svih zabrana mladići su ipak nalazili vremena za športsku igru. Roditelji su počeli shvaćati da rad kluba ujedinjuje mladost, njeguje prijateljstvo i zajedništvo te razvija sportski duh i smisao za društveni život. Klub je tako pridobijao simpatizere i postao sportski miljenik Mravinaca. Među navijačima pojavljivali su se i stariji mještani koji su svesrdno bodrili domaću ekipu.